text: [{"text_idx": "#000002", "text": "F\u00f8royar teljast millum londini, sum i\u0301 hesum d\u00f8gum luttaka a\u0301 tveimum sto\u0301rum oljumessum i\u0301 bretska h\u00f8vu\u00f0ssta\u00f0num."}, {"text_idx": "#000004", "text": "Eftir dru\u0301gvan ste\u00f0g i\u0301 2-3 a\u0301r vegna korona ver\u00f0ur aftur lati\u00f0 upp fyri messum og ra\u0301\u00f0stevnum av ymsum slag og i\u0301 ymsum londum. Ho\u0301sdagin og fri\u0301ggjadagin vo\u0301r\u00f0u tv\u00e6r sto\u0301rar ra\u0301\u00f0stevnur um leiting eftir olju og gassi hildnar i\u0301 London. Ljo\u0301s var\u00f0 serstakliga varpa\u00f0 a\u0301 Nor\u00f0sjo\u0301gvin og Atlantsmo\u0301ti\u00f0, sum er \u00f8ki\u00f0 millum F\u00f8royar og Hetland. Men eisini a\u0301 \u00f8ki i\u0301 Afrika, Su\u00f0uramerika og Kanada."}, {"text_idx": "#000005", "text": "F\u00f8royski ba\u0301surin a\u0301 oljumessuni i\u0301 London."}, {"text_idx": "#000006", "text": "Ra\u0301\u00f0stevnurnar talan er um, eru \u201cExploration Conferance\u201d, sum Offshore Energies UK skipar fyri og si\u0301\u00f0ani BEOS, \u201cBusiness and Exploration Opportunities Show\", sum er ein messa fyri lond og fel\u00f8g, i\u00f0 vi\u0301sa fram framti\u0301\u00f0ar leitim\u00f8guleikar."}, {"text_idx": "#000007", "text": "Her eru F\u00f8royar eitt av londunum, i\u00f0 bjo\u0301\u00f0a \u00f8ki fram til leiting. Men eisini onnur lond royna at kappast um a\u0301hugan hja\u0301 i\u0301l\u00f8gu- og oljufel\u00f8gum og millum f\u00f8roysku grannarnar eru lond sum Libanon, Namibia, Ghana, Marokko, Mozambique, Uruguay og Surinam. Harumframt luttaka eisini oljufel\u00f8g sum Spark Energy, Athena Energy, Europe Oil and Gas eins og veitarafel\u00f8g til oljuvinnuna so sum Schlumberger, PGS og onnur."}, {"text_idx": "#000009", "text": "Ta\u00f0 eru teir tri\u0301ggir kvinnuligu jar\u00f0fr\u00f8\u00f0ingarnir a\u0301 Jar\u00f0feingi, Barbara Biskopst\u00f8 Hansen, Jana O\u0301lavsdo\u0301ttir og O\u0301luva Eidesgaard, sum manna f\u00f8royska landaba\u0301sin, i\u00f0 ber heiti\u00f0: \u201cExploration in the Faroe Islands \u2013 Faroes Open for Applications\u201d. Hesar hava tru\u0301liga varpa\u00f0 ljo\u0301s a\u0301 m\u00f8guleikarnar fyri olju- og gassleiting vi\u00f0 F\u00f8royar a\u0301 fleiri ty\u0301\u00f0andi messum og ra\u0301\u00f0stevnum seinastu mongu a\u0301rini."}, {"text_idx": "#000010", "text": "Umframt at taka i\u0301mo\u0301ti teimum vitjandi a\u0301 ba\u0301sinum, sum vilja vita meira um F\u00f8royar og leitim\u00f8guleikar her, helt Barbara Biskopst\u00f8 Hansen eisini framl\u00f8gu a\u0301 ra\u0301\u00f0stevnuni undir heitinum: \u201cExploration opportunities East of the Faroes\u201d - leitim\u00f8guleikar eystan fyri F\u00f8royar."}, {"text_idx": "#000011", "text": "Har greiddi hon fra\u0301 f\u00f8roysku leitis\u00f8guni fram til dagin i\u0301 dag. Hon umr\u00f8ddi eisini ta\u00f0 ru\u0301gvusmikla og sto\u0301ra kanningararbei\u00f0i\u00f0, sum Jar\u00f0feingi hevur gj\u00f8rt umframt mongu tulkingarnar av data, i\u00f0 stovnurin hevur lati\u00f0 u\u0301r hondum at lata oljufel\u00f8gum at bru\u0301ka i\u0301 arbei\u00f0inum at kanna m\u00f8guleikarnar fyri olju- og gassfundum i\u0301 f\u00f8royskum \u00f8ki, her ikki minst vi\u00f0 marki\u00f0, har somu fel\u00f8g longu hava gj\u00f8rt sto\u0301r olju- og gassfund. Sto\u0301ri spurningurin er, um okkurt av hesum ganga um mark ella li\u0301knandi fund kunnu gerast f\u00f8roysku megin marki\u00f0."}, {"text_idx": "#000012", "text": "Teir tri\u0301ggir jar\u00f0fr\u00f8\u00f0ingarnir a\u0301 Jar\u00f0feingi hava u\u0301t at gera at grei\u00f0a fra\u0301 mongu m\u00f8guleikunum a\u0301 f\u00f8royska landgrunninum."}, {"text_idx": "#000013", "text": "Jar\u00f0feingi roynir i\u0301 hesum sambandi at markna\u00f0arf\u00f8ra \u00f8ki, sum liggja t\u00e6tt upp at sto\u0301rum olju- og gasskeldum hinumegin marki\u00f0. Vi\u00f0 bra\u0301dliga broyttu st\u00f8\u00f0uni a\u0301 orkumarkna\u00f0inum i\u0301 Evropa, har eftirspurningurin eftir olju og gassi bara tykist vaksa, kunnu eisini F\u00f8royar gerast enn meira a\u0301hugaverdar."}, {"text_idx": "#000014", "text": "Barbara grei\u00f0ir fra\u0301 f\u00f8royska \u00f8kinum og m\u00f8guleikunum her eru fyri at finna olju og gass. U\u0301tlendsk oljufel\u00f8g hava lagt seg a\u0301 loyvi eystan fyri marki\u00f0, sum r\u00f8kkur 100 kilometrar. Her er b\u00e6\u00f0i talan um Ithaca Energy og Shell."}, {"text_idx": "#000016", "text": "F\u00f8royski orkuportalurin \u201cOrkan.fo\u201d fer komandi ti\u0301\u00f0ina at hava greinar og tilfar fra\u0301 ra\u0301\u00f0stevnunum, har vit m.a. fara at varpa ljo\u0301s a\u0301 framti\u0301\u00f0ina a\u0301 Atlantsmo\u0301tinum, sum er \u00f8ki\u00f0 millum F\u00f8royar og Hetland og royna at svara spurningum so sum: n\u00e6r ver\u00f0ur avger\u00f0 tikin um at u\u0301tbyggja sto\u0301ru olju- og gasskeldurnar eystan fyri marki\u00f0, Cambo og Rosebank, og hv\u00f8nn ty\u0301dning kann gr\u00f8nt ljo\u0301s til hesar u\u0301tbyggingar fa\u0301a fyri leiting eftir kolvetnum i\u0301 f\u00f8roysku undirgrundini."}, {"text_idx": "#000020", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000022", "text": "Helvtin av orkuni fra\u0301 vindmyllulundum fer til spillis"}, {"text_idx": "#000023", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000024", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000025", "text": "Russland sendir oljutangaskip nor\u00f0ur um Sibiria"}, {"text_idx": "#000026", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000027", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000031", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}, {"text_idx": "#000032", "text": "Fyristing tel. 20 80 80 [email protected]"}]